**Rekonštrukcia MK a vybudovanie cestičky pre cyklistov Botanická ulica a Ovocná ulica, PD**

**Vysvetlenie č. 1**

1.Žiadame o vysvetlenie, či je súčasťou diela vybavenie územného rozhodnutia a stavebného povolenia alebo to zabezpečuje investor?

2. Žiadame o vysvetlenie, či je súčasťou diela vybavenie stanovísk od všetkých dotknutých orgánov?

3. Vo výzve na predkladanie ponúk nie je uvedené, že predmetom diela je aj dokumentácia pre územné rozhodnutie, pritom v súťažných podkladoch to uvedené je. Žiadame o vysvetlenie, či je predmetom diela aj vypracovanie dokumentácie pre územné rozhodnutie?

4. Žiadame o vysvetlenie, či je predmetom diela aj majetkoprávne vysporiadanie?

Odpovede/vysvetlenie:

1. Proces získavania územného rozhodnutia a stavebného povolenia zabezpečuje investor.

2. V rámci geodetického zamerania územia je nutné aj zabezpečiť overenia existencie, polohy, technického stavu a funkčnosti všetkých inžinierskych sietí v záujmovom území u správcov a ich zohľadnenie v projektovej dokumentácii (overenie bude zdokladované zápisom). – do 12 týždňov od protokolárneho odovzdania konceptu. Vyjadrenia od všetkých správcov sietí a orgánov štátnej správy potrebných pre získanie územného rozhodnutia a stavebného povolenia zabezpečí investor.

3. Predmetom diela je aj **vypracovanie dokumentácií pre územné rozhodnutie**, vo výzve na predkladanie ponúk prišlo k chybe pri písaní, za čo sa ospravedlňujeme.

Dnes verejný obstarávateľ odoslal opravu výzvy na Úrad pre verejné obstarávanie.

4. Majetkovoprávne usporiadanie nie je predmetom diela.